Predkladacia správa

Návrh zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov sa predkladá na základe úlohy A. 14.  uznesenia vlády Slovenskej republiky  k zmenám legislatívnych noriem podmieňujúcich návrh štátneho rozpočtu na rok 2003. 

V  bode A. 14. tohto uznesenia bolo uložené predložiť na rokovanie vlády návrh novely zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov tak, aby zákon o štátnom rozpočte určoval termín účinnosti a percentuálne zvýšenie platu poslanca.

Riešenie problémov súvisiacich s prípravou návrhu štátneho rozpočtu na rok 2003         v období, keď sa prijali viaceré opatrenia zamerané na stabilizáciu ekonomiky, si vyžaduje        o. i. upraviť aj podmienky odmeňovania ústavných činiteľov, sudcov a prokurátorov.             Predkladaným návrhom sa na rok 2003 pozastavuje uplatňovanie valorizačného mechanizmu úpravy platov ústavných činiteľov, sudcov a prokurátorov, ktorý je ustanovený v príslušných osobitných zákonoch. Termín účinnosti a percentuálne zvýšenie platu poslanca v roku 2003 určí zákon o štátnom rozpočte na rok 2003.

Zákon by mal nadobudnúť účinnosť 1. januára 2003 tak, aby navrhované ustanovenia nadobudli účinnosť súčasne so zákonom o štátnom rozpočte na rok 2003. 
	
Návrh zákona nezakladá zvýšené nároky na štátny rozpočet, na rozpočty vyšších územných celkov a  rozpočty obcí a nebude mať dopad na zamestnanosť, tvorbu pracovných miest.
	
Vláda uložila vypracovať návrh zákona mimo plánu legislatívnych úloh vlády Slovenskej republiky. Pripomienkové konanie sa z dôvodu naliehavosti neuskutočnilo.